Neuvoston asetus (EY) N:o 2012/2000, annettu 21 päivänä syyskuuta 2000, vuoden 1994 liittymisasiakirjassa olevan pöytäkirjan N:o 9 liite 4 ja asetuksen (EY) N:o 3298/94 muuttamisesta Itävallan kautta kulkeville raskaille tavarankuljetusajoneuvoille vahvistetun ekopistejärjestelmän osalta



Virallinen lehti nro L 241 , 26/09/2000 s. 0018 - 0020



Neuvoston asetus (EY) N:o 2012/2000, annettu 21 päivänä syyskuuta 2000, vuoden 1994 liittymisasiakirjassa olevan pöytäkirjan N:o 9 liite 4 ja asetuksen (EY) N:o 3298/94 muuttamisesta Itävallan kautta kulkeville raskaille tavarankuljetusajoneuvoille vahvistetun ekopistejärjestelmän osalta EUROOPAN UNIONIN NEUVOSTO, joka ottaa huomioon Euroopan unionin perustamissopimuksen, ottaa huomioon Itävallan, Suomen ja Ruotsin liittymisasiakirjan ja erityisesti sen 11 artiklan 2 kohdan sekä sen pöytäkirjassa N:o 9 olevan 16 artiklan, noudattaa edellä pöytäkirjassa N:o 9 määrättyä menettelyä, sekä katsoo seuraavaa: (1) Pöytäkirjassa N:o 9 määrätään Itävallan kautta kulkeville raskaille tavarankuljetusajoneuvoille kauttakulkuoikeusjärjestelmään (ekopistejärjestelmään) perustuvasta erityisjärjestelystä. Pöytäkirjan liitteessä 4 esitetään menettely, jonka mukaisesti ekopisteet jaetaan jäsenvaltioiden kesken. (2) Pöytäkirjassa N:o 9 olevan 11 artiklan 2 kohdan c alakohdassa edellytetään, että komissio toteuttaa aiheelliset toimenpiteet pöytäkirjan liitteessä 5 olevan 3 kohdan mukaisesti, jos Itävallan kautta tehtävien ekopisteitä edellyttävien matkojen määrä kalenterivuodessa ylittää vuodelle 1991 vahvistetun vertailuluvun yli 8 prosentilla. (3) Kyseisen pöytäkirjan liitteessä 5 olevassa 3 kohdassa vahvistetaan säännöt siitä, mikä määrä ekopisteitä on käytettävissä siinä tapauksessa, että vuoden 1991 vertailuluku ylitetään. (4) Edellä mainitussa 11 artiklan 2 kohdan c alakohdassa asetettu raja-arvo ylitettiin vuonna 1999. Liitteessä 5 olevassa 3 kohdassa vahvistetun laskentamenetelmän soveltaminen johtaa käytettävissä olevien ekopisteiden kokonaismäärän vähenemiseen. (5) Pöytäkirjan N:o 9 soveltamisen on oltava sopusoinnussa perustamissopimuksessa määrättyjen perusoikeuksien kanssa. Siten on välttämätöntä toteuttaa toimenpiteitä, joilla voidaan taata tavaroiden vapaa liikkuvuus ja sisämarkkinoiden täysimääräinen toimivuus. (6) Ekopisteiden kokonaismäärän vähentäminen ainoastaan vuonna 2000 johtaisi kohtuuttomiin seurauksiin, koska siitä seuraisi kaiken Itävallan kautta kulkevan kauttakulkuliikenteen loppuminen osaksi vuotta. Sen vuoksi ekopisteiden kokonaismäärän vähentäminen olisi jaettava vuosille 2000-2003. (7) Sen takaamiseksi, että ekopisteiden vähentäminen on oikeasuhteista, olisi myös ekopisteiden osuuksia vähennettävä niiltä jäsenvaltioilta, jotka eniten vaikuttivat siihen, että 8 prosentin raja-arvo ylittyi, jotta tarvittava kokonaisvähennys saadaan aikaan. Tämän vuoksi menettelyä, jonka mukaan ekopisteet jaetaan jäsenvaltioiden kesken, on tarkistettava. (8) Jotta käytettävissä olevat ekopisteet voitaisiin hyödytää mahdollisimman tehokkaasti, on toteutettava toimenpiteitä, joilla jäsenvaltioita kannustetaan palauttamaan käyttämättömät ekopisteet komissiolle uudelleenjakoa varten. (9) Rautatierahtiliikenteen, erityisesti "Rollende Landstraßen", tehokkaampi käyttö yhdistettyissä kuljetuksissa olisi ympäristöystävällisempää kuin maantieliikenne ja saattaisi vähentää paineita käytettävissä olevien ekopisteiden lukumäärän osalta. Rautatierahtiliikenteen käytön tehostamista - muun muassa paikanvarausmenettelyä tarkistamalla - olisikin pikaisesti edistettävä. Tällaisten edistämistoimien vaikutuksia olisi seurattava. (10) Pöytäkirjan N:o 9 liite 4 ja komission asetus (EY) N:o 3298/94(1) olisi näin ollen muutettava. (11) Komitea, joka asetettiin pöytäkirja N:o 9 olevassa 16 artiklan mukaan, ei ota kantaa ehdotuksessa annetuihin arvoihin. Noudattaen artiklaa 16(3) komissio tekee viipymättä neuvostolle ehdotuksen tarvittavista toimenpiteistä, ON ANTANUT TÄMÄN ASETUKSEN: 1 artikla Muutetaan Itävallan, Suomen ja Ruotsin liittymisasiakirjassa olevan pöytäkirjan N:o 9 liite 4 seuraavasti: ">TAULUKON PAIKKA>" 2 artikla Muutetaan asetus (EY) N:o 3298/94 seuraavasti: 1) Korvataan 6 artiklan 2 kohdan toinen alakohta seuraavasti:"Pöytäkirjassa N:o 9 olevan 11 artiklan 2 kohdan c alakohdassa tarkoitetussa tapauksessa ekopisteiden määrää vähennetään. Vähennys lasketaan pöytäkirjan liitteessä 5 olevasssa 3 kohdassa esitetyn menettelyn mukaisesti. Näin laskettu ekopisteiden vähennys toteutetaan useamman vuoden aikana." 2) Lisätään 7 artiklaan kohta seuraavasti: "3. Komisio kirjaa vuosittain niiden kullekin jäsenvaltiolle jaettujen ekopisteiden lukumäärän, jotka oli tarkoitettu käytettäväksi edellisenä vuonna, mutta jotka 1. helmikuuta olivat edelleen käyttämättä, eikä niitä ollut palautettu komissiolle 7 artiklan 2 kohdan mukaisesti. Jos käyttämättä on enemmän kuin 2 prosenttia jäsenvaltioille jaetuista ekopisteistä, komissio vähentää vastaavan määrän pisteitä jäsenvaltion sen vuoden osuudesta. Nämä ekopisteet lisätään yhteisöllä kyseistä vuotta varten olevaan varastoon." 3) Lisätään artikla seuraavasti: " 14b artikla Komissio luo järjestelmän, jonka avulla seurataan toimia, joita Itävalta ja muut jäsenvaltiot toteuttavat parantaakseen palvelutasoa Alppien kautta kulkevissa yhdistetyissä kuljetuksissa. Komissio antaa ensimmäisen raportin vuonna 2001." 4) Korvataan liite D seuraavasti: "LIITE D EKOPISTEIDEN JAKO VUOSINA 2000-2003 >TAULUKON PAIKKA>" 3 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 21 päivänä syyskuuta 2000. Neuvoston puolesta Puheenjohtaja H. Védrine (1) EYVL L 341, 30.12.1994, s. 20, asetus sellaisena kuin se on muutettuna komission asetuksella (EY) N:o 1524/96 (EYVL 190, 31.7.1996, s. 13).